عباس باریز

عباس اسلامی شعرلرینده باریز تخلص ائدن گونئی آذربایجانلی ادیب و شاعیر.

 حیاتی 
عباس باریز 1298 جی ایلده اهرین بیر آغاجلیغیندا یئرلشن، آی پیرزن کندینده دونیایا گلدی. آتاسی قارا داغ عالیمی شیخ الاسلام میرزا جعفریدی. اون آلتی یاشیندا اؤلاندان آنا دیلینده شعر قوشماغا باشلاییب. بالاجا عباس اؤز روحانی آتاسیندان درس آلیب و دینی حوزوی تحصیلینی داوام ائدیر. مالاریا اداره سینده ایشلیه رک سؤنرالار 1340 جی ایلدن 1370 جی ایله قدر معلیملیک ائتمیش و بو ایلده تقاعد اؤلموشدور. اؤنون ایلک کیتابی ائل داغینا سلام، شهریارین حیدر بابایه سلام اثرینه بنزتمه اولاراق 1333 ده یازیلیر. 1350 ایللرینده اؤنون نئچه نئچه بالاجا شعر دفتری یایلاناراق 1355 جی ایلده یاسلی ساوالان شعری دیللره دوشور ، و عباس باریز آدی آذربایجان خالق شاعیری کیمی تانینیر. اؤنون شعرلری کاست لرده توتولور ، موسیقیه بسده‌لنیر و آغیزلاردا اؤخونور.1357 جی ایلده «قیزیل قوش»آدیندا کیتابی فرامرز هاشمی و قهرمان خطیبی شعرلریله بیرلیکده باسیلیر. 1379 دا یاسلی ساوالان کیتابی 316صفحه ده 332 شعرینه اکتفا ائدرک چاپدان چیخیر.عباس بارز، ایلقار معلم

 اثرلری 
 ائل داغینا سلام
 قیزیل قوش
 یاسلی ساوالان

 قایناقلار 

بؤلمه:آذربایجانلی شاعیرلر
بؤلمه:آذربایجانلیلار
بؤلمه:اهرلی شاعیرلر
بؤلمه:ایرانلی شاعیرلر